Rimski most u Starom Majdanu
<s>Rimski most u Starom Majdanu  je most u naselju Stari Majdan, opština Sanski Most,  Bosna i Hercegovina.</s><s>Most se naziva  "Ćemer".</s>

<s>Lokacija 
Most u Starom Majdanu preko potoka Gračanice, poznat kao Rimski most, se nalazi u centru naselja Stari Majdan,  u neposrednoj blizini porušene pravoslavne crkve i mjesne škole.</s>

<s>Istorija 
Ne postoje podaci o vremenu izgradnje starog mosta.</s><s>Narod ga datira u rimski period, iz razloga što su u naselju otkriveni određeni objekti iz tog vremena.</s><s>Ovaj most preko rijeke Gračanice  je dio starog rimskog puta kojim se željezna ruda transportovala do željezara širom Rimskog carstva.</s><s>Ostaci rimkih cesta i danas su vidljivi.</s><s>Na današnjem stepenu arheologije, je skoro nemoguće upuštati se u analize koliko su pojedini od ovih objekata rimski ili su sagrađeni na rimskom temelju ili su nastali kasnije.</s><s>Većina autora datira most, pozivajući se na neimenovane autore, u kasni srednji vijek.</s><s>Most je krajem 18. stoljeća (oko 1772. godine) i 1928. prepravljen.</s>

<s>Opis 
Kameni most je sagrađen na ravnom terenu.</s><s>Aktuelna dužina iznosi 8,40 metara, a ukupna širina mosta na sredini konstrukcije iznosi 4,25 metara.</s><s>Most nije izgrađen na najkraćoj udaljenosti, nego je izveden pod uglom od oko 40 stepeni, što je najvjerovatnije prouzrokovano ranijom trasom puta.</s><s>Svi elementi konstrukcije mosta, tj. pravac svoda i pravac središnjeg stuba, prate tok potoka.</s><s>Izgrađen je od blokova lomljenog priklesanog kamena različitih dimenzija.</s>

<s>Most ima dva polukružna svoda, čije širine iznosu oko 2,60 metara, dok je njihova visina na istočnoj (nizvodnoj) strani 97 centimetra, odnosno 120 centimetra na zapadnoj (uzvodnoj) strani.</s><s>Svod je urađen od grubo obrađenih i prilično pravilnih blokova sedre.</s><s>Vjerovatno su svodovi bili nešto viši, jer je korito zatrpavano kroz dugi vremenski period uslijed nanosa šljunka.</s><s>Konstrukcija svodova je oslonjena na obale i središnji stub, koji je dužine 4,45 i širine 1,50 metara.</s>

<s>Niveleta se penje malo prema sredini i lomi se prema suprotnoj strani pod tupim uglom.</s><s>Na koti se nalazi najviša tačka mosta sa 1,78 metara (mjereno iznad nivoa potoka).</s>

<s>Most je odlukom Komisije za očuvanje nacionalnih spomenika Bosne i Hercegovine proglašen za nacionalni spomenik Bosne i Hercegovine.</s>

<s>Literatura 
 Džemal Čelić, Mehmed Mujezinović, Sarajevo: Sarajevo - Publishing, 1998.</s><s>-Stari mostovi u Bosni i Hercegovini.</s>

<s>Reference</s>

<s>Vanjske veze 
 Rimski most</s>

<s>Nacionalni spomenici u Sanskom Mostu
Takozvani rimski mostovi</s>

